|  |
| --- |
| Φιλοσοφικός Λόγος-Πολιτεία |
| Εισαγωγή (2η ώρα) |
|  |
| Σελίδες 87-90 |
|  |

Φιλοσοφικός Λόγος-Πολιτεία

**Εισαγωγή (2η ώρα)**

# ερωτήσεις

• • •

1) Ποιες τάξεις διακρίνει στην Πολιτεία ο Πλάτων και ποιο ρόλο αναθέτει σε καθεμία; Γιατί, σύμφωνα με τον Πλάτωνα, η διάκριση σε καθορισμένες τάξεις με συγκεκριμένο ρόλο δεν αποκλείει την κοινωνική κινητικότητα; Πώς κρίνετε εσείς τη λύση που δίνει;

2) Τι περιελάμβανε η αγωγή των φυλάκων στο πρώτο και το δεύτερο στάδιο; Ποια θέση είχε η φιλοσοφία στην αγωγή των φυλάκων και στην εξέλιξή τους;

3) Ποια χαρακτηριστικά των φιλοσόφων – βασιλέων εγγυώνται τη σωστή διακυβέρνηση της πόλης; Γιατί ο Πλάτων θεωρεί αναγκαίο να μην έχουν οι φιλόσοφοι – βασιλείς περιουσία ή οικογένεια;



ΕΙΣΑΓΩΓΗ ΣΤΗΝ *ΠΟΛΙΤΕΙΑ*

**6. Οι τρεις τάξεις**

1. **Ευρύτερα** (Ινδοευρωπαίοι, Αίγυπτος) **διαδεδομένος** ο χωρισμός της κοινωνίας σε τρεις τάξεις: **χειρώνακτες, πολεμιστές, ιερείς**. Βέβαια ο όρος τάξη εκεί είναι ένας εξόφθαλμος αναχρονισμός, αφού δηλώνει τη "λειτουργία" μιας ομάδας μέσα στην κοινωνία.

2. **Τριμερής** και η **διαίρεση** **στην πλατωνική πολιτεία**:

* **δημιουργοί,**
* **φύλακες - επίκουροι,**
* **φύλακες - άρχοντες (βασιλείς).**

**Κατ' ουσίαν** πρόκειται **για δύο τάξεις**, επειδή η ανώτερη προέρχεται κατόπιν αυστηρής επιλογής από τη μεσαία.

2.1 Η **κατώτερη τάξη** (**δημιουργοί**), η πολυπληθέστερη, συγκροτείται από τους γεωργούς, τους τεχνίτες, τους εμπόρους και **γενικά** τους **χειρώνακτες**.

2.1.1 Η **θέση των δημιουργών**:

* **Αποκλεισμένοι από** την **εξουσία**, εργάζονται όμως **προστατευμένοι** και **μπορούν να πλουτίζουν** ως ένα σημείο φυσικά.
* Οι **μεγάλες** οικονομικές **διαφορές δεν επιτρέπονται**.
* Είναι υποχρεωμένοι να **συντηρούν** τις άλλες τάξεις.
* Παιδιά που έχουν γεννηθεί στην τάξη των δημιουργών, αλλά με εξαιρετικά προσόντα, μεταπηδούν στην ανώτερη τάξη και αντιστρόφως. ( **κοινωνική κινητικότητα**)

2.2 Η **θέση των φυλάκων-επικούρων:**

Επωμίζονται **στρατιωτικά** και **διοικητικά καθήκοντα** και

είναι αφοσιωμένοι στην υπηρεσία του κράτους.

2.3 Η **θέση των φυλάκων-παντελών:**

* Αναλαμβάνουν, μετά τα 50 τους χρόνια, τη **διακυβέρνηση**
* **μεριμνούν για** την **ευδαιμονία** ολόκληρης της πολιτείας.
* Αποτελούν μια **αριστοκρατία του πνεύματος**, που εξουσιάζει και συνάμα υπηρετεί το πλήθος.

**8 Η αγωγή των φυλάκων**

1.1 **Κριτήρια επιλογής φυλάκων**: καλή σωματική διάπλαση και οξύνοια

1.2 Α΄ στάδιο εκπαίδευσης: **Επιδίωξη** η εξισορρόπηση γυμναστικής και μουσικής αγωγής

1.2.1 Μουσική: ενασχόληση με τις καλές τέχνες:

* μουσική,
* χορός,
* τραγούδι,
* ανάγνωση,
* καλλιέργεια της εικαστικής ευαισθησίας).

1.3 Β΄ στάδιο εκπαίδευσης: (από 25 ετών έως 30 ετών): **Μαθηματικές επιστήμες:**

* αριθμητική,
* γεωμετρία,
* στερεομετρία,
* αστρονομία,
* αρμονική.

1.4 Γ΄ στάδιο εκπαίδευσης: (από 30 ετών έως 35 ετών): **σπουδή της Διαλεκτικής (=Φιλοσοφία),**

η οποία οδηγεί στην αναζήτηση της ουσίας των πραγμάτων και στη θέαση του Αγαθού.

Όσοι φύλακες-επίκουροι αξιολογηθούν επιτυχώς **προάγονται μετά τα πενήντα τους** σε φύλακες-παντελείς, δηλ. **σε φύλακες-άρχοντες**.

Καθήκοντα των φυλάκων-αρχόντων: Πρακτικές ενασχολήσεις (διοίκηση του κράτους, εκπαίδευση της νέας γενιάς φυλάκων ) και θεωρητικές (επιστήμες και φιλοσοφία)

🙡

**12. Οι φιλόσοφοι - βασιλείς**

Για μεγάλα διαστήματα η αθηναϊκή **δημοκρατία** ήταν **έρμαιο δημαγωγών** που εξαπατούσαν τον Δήμο». Στο όνομα της ισοτιμίας τα **αξιώματα** αναλαμβάνονταν **με κλήρωση**. Για κρίσιμα θέματα αποφάσιζαν το πλήθος και η πειθώ του ρήτορα.

Ο Πλάτων θεωρούσε αυτό το πολιτικό σύστημα παρακμή και ήλπιζε είτε να φιλοσοφήσουν οι άρχοντες είτε να κυβερνήσουν οι φιλόσοφοι.

Σε μια δραματική **αλληγορία** παρουσιάζεται το **σκάφος της πολιτείας** να ταξιδεύει ακυβέρνητο. Ο **ιδιοκτήτης**, **μύωπας** και κουφός, δεν γνωρίζει τη ναυτική τέχνη. Το **πλήρωμα** **φιλονικεί**. Ο μόνος που μπορεί να σώσει το καράβι είναι ο **κυβερνήτης - φιλόσοφος**.

Ο φιλόσοφος θεωρείται ο καταλληλότερος, αν και όλοι μας πιστεύουμε ότι οι άνθρωποι του πνεύματος είναι οι πιο ακατάλληλοι για την επίλυση των πρακτικών προβλημάτων. Πειστική απάντηση στα ερωτήματα αυτά δίνει η **αλληγορία του σπηλαίου**.

Οι ***φιλόσοφοι* - *βασιλεῖς*** (ο όρος *βασιλεύς* στον Πλάτωνα δηλώνει απλώς τον άρχοντα) είναι προσωπικότητες που διαθέτουν **γνώσεις**, **συνθετική σκέψη**, **πείρα** ζωής και **διοικητικές ικανότητες**. Αναλαμβάνουν από **αίσθηση καθήκοντος** για να διοχετεύσουν τη **σοφία** τους και την **ακεραιότητά** τους. **Χωρίς περιουσία ή οικογένεια** για να είναι αδέκαστοι και ανεπηρέαστοι.

**Αντώνης Μιχαηλίδης**

ΓΕΛ Θρακομακεδόνων